Apstiprināts ar

Jelgavas pilsētas domes priekšsēdētāja

29.04.2014. rīkojumu Nr.16-rp

**Konkursa „Jelgavas pilsētas izglītības kvalitātes balva”**

**nolikums**

1. Konkursa „Jelgavas pilsētas izglītības kvalitātes balva” (turpmāk – konkurss) mērķis ir kvalitatīvas un konkurētspējīgas izglītības veicināšana, izglītojamo motivēšana sasniegt augstus mācību rezultātus un pozitīvas mācību attieksmes veidošana.
2. Par izglītības kvalitātes balvas (turpmāk – balva) pretendentiem var būt Jelgavas pilsētas vispārējo izglītības iestāžu 7.–12. klašu izglītojamie un profesionālo izglītības iestāžu 1.-4. kursa izglītojamie ar mācību sasniegumu vidējo vērtējumu mācību gadā ne zemāku par 8,5 ballēm.
3. Konkursa uzvarētājiem tiek pasniegta naudas balva 75 *euro* (septiņdesmit pieci *euro*) apmērā.
4. Konkurss tiek organizēts vienu reizi mācību gadā.
5. Jelgavas pilsētas pašvaldības iestāde „Jelgavas izglītības pārvalde” (turpmāk – Izglītības pārvalde) izsludina pieteikšanos konkursam, publicējot informāciju Jelgavas pilsētas mājas lapā [www.jelgava.lv](http://www.jelgava.lv) un Izglītības pārvaldes mājas lapā [www.jip.jelgava.lv](http://www.jip.jelgava.lv) vismaz 1 mēnesi pirms balvas pasniegšanas, norādot pieteikumu iesniegšanas termiņu un iesniedzamos dokumentus.
6. Pretendentus konkursam izvirza nolikuma 2.punktā norādītās izglītības iestādes (turpmāk – izglītības iestādes).
7. Izglītības iestādes, izvirzot pretendentus konkursam, Izglītības pārvaldē līdz 26.maijam iesniedz šādus dokumentus:
	1. pieteikumu par izglītojamo izvirzīšanu konkursam;
	2. izglītības iestādes direktora apstiprinātu izglītojamā sekmju izrakstu.
8. Nolikuma 7.punktā norādītos dokumentus apkopo, izvērtē un pieņem lēmumu par balvas piešķiršanu Jelgavas pilsētas domes priekšsēdētāja izveidota komisija.
9. Konkursa uzvarētāji tiek apbalvoti svinīgā pieņemšanā pie Jelgavas pilsētas domes priekšsēdētāja 2 nedēļu laikā pēc mācību gada noslēguma.
10. Informācija par konkursa uzvarētājiem tiek publicēta Jelgavas pilsētas mājas lapā [www.jelgava.lv](http://www.jelgava.lv) un Izglītības pārvaldes mājas lapā [www.jip.jelgava.lv](http://www.jip.jelgava.lv).

Jelgavas pilsētas pašvaldības iestādes

“Jelgavas izglītības pārvalde” vadītāja G.Auza